**NAGRADE STRUČNOG I DEČIJEG ŽIRIJA**

**NA 62. MAJSKIM IGRAMA 20-24. MAJA 2019.**

**NAGRADE STRUČNOG ŽIRIJA**

**U konkurenciji predstava za  decu:**

Zlatni paž: Kulturnom centru Kula za izvođenje predstave "Ključ mašte".

Srebrni paž: Gradskom pozorištu Jagodina za izvođenje predstave "S one strane bajke".

Bronzani paž: Dramskom studiju OŠ "Sveti Franjo" Tuzla za izvođenje predstave "Alisa u zemlji čuda".

Za najbolju glavnu mušku ulogu - Teodoru Đorđeviću za ulogu Dedice iz predstave "S one strane bajke" (Jagodina) i Dimitriju Tucakovu za ulogu Romea iz predstave "Julija i Romeo" (Bečej). (Nagrada se dodeljuje ravnopravno)

Za najbolju glavnu žensku ulogu - Lani Denčić za ulogu Doroti iz predstave "Čarobnjak iz Oza" (Inđija) i Ivani Onjin za ulogu Julije iz predstave "Julija i Romeo" (Bečej). (Nagrada se dodeljuje ravnopravno)

Za najbolju sporednu mušku ulogu - Borisu Dimitrijeviću za ulogu Đovanija iz predstave "Julija i Romeo" (Bečej) i

Igoru Staniću za ulogu Kapetana Kuke iz predstave "Ključ mašte" (Kula). (Nagrada se dodeljuje ravnopravno)

Za najbolju sporednu žensku ulogu - Hani Spasojević za ulogu Princeze iz predstave "S one strane bajke" (Jagodina) i Nini Praljak za ulogu Miša u predstavi "Alisa u zemlji čuda" (Tuzla). (Nagrada se dodeljuje ravnopravno)

----------------------------------------------------------

**U konkurenciji predstava za  mlade:**

Zlatni paž: Népkör MMK Fabula Rasa Színjátszó Grund, Subotica za izvođenje predstave "Semmi" (Ništa)

Srebrni paž: Akademskom pozorištu AKUD Univerziteta u Beogradu "Branko Krsmanović" iz Beograda za izvođenje predstave "Tanki zidovi".

Bronzani paž: Akademskom pozorištu SKC Niš za izvođenje predstave "Mamin dašak u svemiru".

Za najbolju glavnu mušku ulogu - Nemanji Nikolovskom za ulogu Bebera iz predstave "Mamin dašak u svemiru" (Niš)

Za najbolju glavnu žensku ulogu - Jovani Đorđević za ulogu Mame iz predstave "Mamin dašak u svemiru" (Niš)

Za najbolju sporednu mušku ulogu - Mladenu Jurišiću za ulogu Srče iz predstave "Hajde da ne žmurimo" (Bogatić) i Milanu Pelivanoviću za ulogu Studenta iz predstave "Tanki zidovi" (Beograd) (ravnopravno)

Za najbolju sporednu žensku ulogu - Anastasiji Rančić za ulogu Lusi iz predstave "Mamin dašak u svemiru" (Niš)

----------------------------------------------------------

**OSTALE NAGRADE STRUČNOG ŽIRIJA**

Nagrada za najbolju režiju festivala - Greguš Zalan i Greguš Erdei Hermina za režiju predstave "Semmi" (Ništa) - Subotica

Nagrada za najbolju scenografiju festivala - predstavi "Ključ mašte" (Kula)

Nagradu za najbolju kostimografiju festivala - predstavi "S one strane bajke" (Jagodina)

Najbolja originalna muzika festivala - predstavi "S one strane bajke" (Jagodina)

Specijalna nagradu za kolektivnu igru - ansamblu predstave "Mamin dašak u svemiru" (Niš)

Za najbolju adaptaciju teksta - predstavi "Čarobnjak iz Oza" (Inđija)

Za poseban pozorišni pristup društveno važnoj temi - predstavi "Hajde da ne žmurimo" (Bogatić)

**OBRAZLOŽENJE STRUČNOG ŽIRIJA**

**KATEGORIJA OMLADINSKE PREDSTAVE**

**Zlatni paž** dobija predstava "Semmi" (Ništa) za sprovedenu celovitost promisljene teme i ideje predstave, uspostavljanje prociscenog jezika u izboru sredstava, i vanredno zajedništvo u igri ansambla. Ova predstava podstiče kritičku misao i preispitivanje složenih egzistencijalnih pitanja, upravo omogućujući da mladi ljudi danas razviju mehanizme promišljanja o različitim socijalnim, psihološkim, političkim i filozofskim fenomenima. U društvu koje mahom neguje banalnost i simplifikaciju, ova predstava nudi uskraćenu alternativu poimanja sebe i stvarnosti u kojoj živimo.

**Srebrni paž** dodeljuje se predstavi "Tanki zidovi" za hrabar, inovativan i istraživački pristup teatru. Ova predstava donosi autentičan glas generacije mladih stvaraoca koji pokreće važna pitanja komunikacije i otuđenja u potrazi za kodom čovečnosti u kontekstu savremenog sveta. Odlikuje je totalno autorstvo u promišljanju svih scenskih elemenata, spajajući savremenu performersku i dramaturšku praksu u koherentan izraz, kao i eksperiment u promišljanju različitih načina na koje pozorište danas može da komunicira sa svojom mladom publikom.

**Bronzani paž** dodeljuje se predstavi "Mamin dašak u svemiru" za temeljno vođen ansambl u kreiranju složenih glumačkih ostvarenja, preciznu postavku likova, odnosa i sukoba u ključu psihološkog realizma. Jezik ove predstave komunicira izravno sa gledaocem pričajući priču koja budi empatiju, zajedništvo i posvećenost, istovremeno problematizujući arhetipsku strukturu tradicionalne balkanske porodice.

**KATEGORIJA DEČIJE PREDSTAVE**

**Zlatni paž** dodeljuje se predstavi "KLJUČ MAŠTE" za sinhronizovanost i celovitost scenskih elemenata – od dramaturške osnove i teksta predstave do muzike, scene, kostima i svetla. Predstava maštovitih rediteljskih rešenja koja na razumljiv, jasan i jednostavan način tretira večitu međuzavisnost dobra i zla – najsloženijeg filozofskog principa. Duhovita i nežna, lako pronalazi svoj put do mlade publike koja postaje aktivni misleći učesnik scenskog događaja.

**Srebrni paž** dodeljuje se predstavi “S ONE STRANE BAJKE” iz Jagodine koja, pre svega, na duhovit i estetski zanimljiv način ima za cilj da svoje mlade gledaoce upozna sa rokenrolom, odnosno moćnom zaostavštinom urbane kulture, nudeći im sadržaj koji su sve ređe u prilici da upoznaju preko današnjih medija.

**Bronzani paž** dodeljuje se predstavi "ALISA U ZEMLJI ČUDA" iz Tuzle. Ovo je složena ansambl predstava koja koristi različite izražajne jezike te postupke i alatke diferentnih žanrova kreirajući bogatu scensku vizuelnost.

**NAGRADE DEČIJEG ŽIRIJA**

Najbolja predstava festivala u kategoriji predstava za decu - Predstava "Ključ mašte" iz Kule.

Nagrada za najbolju glavnu mušku ulogu u kategoriji predstava za decu - Ognjenu Brankoviću za ulogu Steve u predstavi "S one strane bajke" (Jagodina).

Nagrada za najbolju glavnu žensku ulogu u kategoriji predstava za decu - Andrea Kovačević za ulogu Alise u predstavi "Alisa u zemlji čuda" (Tuzla).

Nagrada za najbolju sporednu mušku ulogu - Igoru Staniću za ulogu Kapetana Kuke u predstavi "Ključ mašte" (Kula).

Nagrada za najbolju sporednu žensku ulogu - Biljani Mitrić za ulogu Grdane u predstavi "Ključ mašte" (Kula).